Man verdrink in SilwermyndamDie Silwermyndam in die Tafelberg Nasionale Park. (Foto: Table Mountain Trailers/Facebook) Die Silwermyndam in die Tafelberg Nasionale Park is Saterdag tydelik gesluit nadat ’n jong man daar verdrink het. Frans van Rooyen, parkbestuurder, sê die liggaam van ’n 26-jarige man is Saterdagmiddag deur die polisie se duik-eenheid uit die water gebring nadat hy die oggend verdrink het. Die omstandighede rakende die verdrinking is nie in dié stadium bekend nie. Volgens Van Rooyen is die man intussen deur sy familie geïdentifiseer. “Ons wil graag ons innige meegevoel met die familie gedurende hierdie moeilike tyd betuig.” Van Rooyen het ook namens die park sy dank uitgespreek teenoor die nooddienste wat op die toneel reageer het. Maroela Media het ’n navraag aan die Wes-Kaapse polisie gerig en wag nog op terugvoer. Update: Silvermine Dam Closure Dear visitors, Table Mountain National Park can confirm that a body of a 26 year old male has been retrieved at Silvermine Dam following his drowning this morning. — SANParks TMNP (@TableMountainNP) November 20, 2021